יוצאי אתיופיה שמפגינים בשעה זו בירושלים, זועמים על החלטת בית המשפט, לשחרר ממעצר את השוטר היורה
שמונת העצורים בתחנת מוריה משתחררים ברגעים אלו
עצורים נוספים במרכז העיר
הפגנה מתקיימת ברגעים אלה מול תחנת המשטרה במגרש הרוסים
כמה עשרות מפגינים צועדים ברגעים אלו מהכנסת אל שוק מחנה יהודה בירושלים
הפגנה מתקיימת ברגעים אלו מול תחנת מוריה בשכונת תלפיות בירושלים, לשם הגיעו שבעה עצורים מההפגנה מול הכנסת
שבעה מפגינים נעצרו בהפגנה שהתקיימה היום מול משכן הכנסת, חלקם משום שחסמו את התנועה בכביש. העצורים נלקחו אל תחנת מוריה בשכונת תלפיות בעיר, שם מתקיימת ברגעים אלו מחאה ספונטנית. 
"דווקא אלה שחוו אלימות משטרתית לא פה. הם התייאשו אחרי הימים הראשונים". צעדה במרכז ירושלים pic.twitter.com/Njt0CCcDvn
עשרות מפגינים צועדים כעת למרכז העיר במחאה על שחרור השוטר היורה ממעצר בית. מאחר והמשטרה מנסה למנוע את הצעדה, המפגינים צועדים בקבוצות pic.twitter.com/IvK7iRtwzy
"השחרור של הקצין הוא ירייה שניה בלב של הקהילה", אומרים בכעס יוצאי אתיופיה בתגובה על החלטת בית משפט השלום בחיפה, לשחרר ממעצר בית את הקצין שירה למוות בסלומון טקה.
הידיעה על שחרורו תפסה כ-150 מבני הקהילה בזמן שהפגינו מול משכן הכנסת בירושלים, שם נערכה באותה עת ישיבת פגרה מיוחדת של המליאה בנושא שהוגדר כ"הכישלון הלאומי המתמשך בקליטת יהודי אתיופיה". נראה כי השחרור שעליו הוכרז היום הוא עוד מסמר בשורת בכישלונות. "מח"ש מכשירה את הרג הנערים הבאים", אמר בכעס ח"כ גדי יברקן, מיוזמי הדיון בכנסת. "איבדתי בהם אמון". 
"אין גבול לרמת הנבזיות, האטימות והגזענות", אמרה בדמעות שולה מולא, יו"ר אגודת יהודי אתיופיה בישראל. "עד היום עוד חשבתי בסתר ליבי שאולי זה לא יקרה. ההיגיון שלי לא יכול לתפוס את זה, שום מערכת חוקים ושום שיח ציבורי לא כולל את הסיפור שלנו. אני פעילה 25 שנה ועם תקווה גדולה, עכשיו אני מרגישה שאין מוצא, שאין לנו סיכוי לנצח בלי שלבנים יתערבו".
המשטרה חששה מהפגנות גדולות כדוגמת אלו שראינו לפני כשבועיים, וחסמה את מרבית דרכי הגישה אל המשכן; אולם להפגנה הגיעו מספר מצומצם יחסית של מפגינים, בהם הוריו של סלומון טקה. מה שהתחיל כהפגנה רגועה הפך למחאה סוערת עם היוודע דבר השחרור ומפגינים נוספים עשו את דרכם אל המקום. "רוצחים אותנו רצח אופי, יורים בילדים שלנו", אמר אחד המפגינים בכאב. "אני קורא לכולנו להמשיך במאבק בחוכמה, הם רוצים שנאבד עשתונות, מחכים לזה, לא ניתן להם".
"אני לא רואה הבדל בין ממשלה שרוצחת אזרחים ומעלימה ראיות לבין מדינה שבה פעלו היטלר ואייכמן", אומר יצחק, אחד המפגינים. עם פרוץ המחאה הוא אמור היה להגיע לשירות מילואים. "הודעתי למפקד שלי שיש לי מלחמה חשובה יותר", הוא אומר, "ועכשיו אנחנו חייבים להמשיך להילחם". המפגינים הודיעו כי מחר יקימו עיר אוהלים מול הכנסת. 
"הנושא שלנו חוצה מפלגות", אמרה ח"כ פנינה תמנו שטה שיזמה את הדיון ובסיומו יצאה לשוחח עם המפגינים. "לצערי ביבי לא הגיע לדיון, השר לביטחון פנים שאחראי על הילדים שלנו לא טרח להגיע לדיון וגם שר המשפטים. זו בושה עשו לנו דה לגיטימציה על המאבק הצודק הזה – על הזכות של הילדים שלנו לחיות".
האם פנינה תמנו שטה תצליח לתעל את הרוח מהפגנות האתיופים לעשייה משמעותית בממשלה? בראיון למקום הכי חם מדברת שרת הקליטה החדשה על ההבדל בין ישראל לארה"ב ועל הצורך של הפעילים המקומיים להתבגר. "רבים עדיין עוסקים בעודף אקטיביזם והפגנות. איפה היכולת לבוא עם פתרונות וללכת איתם לכנסת?"
השוטרים נכנסו ראשונים לדיון המקדמי במשפטו של הקצין שירה בסלומון טקה, ותפסו את רוב המקומות באולם, בעוד משפחת טקה ומלוויה עוכבו. "אני באתי לבית הזה להתחנן לצדק, אבל איפה הצדק?", שאל האבא את השופט. הבקשה לבטל את כתב האישום נגד הקצין שירה בסלומון טקה נדחתה | מעקב, שולה מולא
סורפל אלמו, שתיכנן לחגוג עם חבריו את סיום הסמסטר בבר הסליק בחיפה, נכנס למקום רק לאחר שחבריו נחלצו לעזרתו והזדעזעו מהיחס שקיבל. "אין מצב שנשאר במקום שבו צריך לבקש מסלקטורית במיוחד שתכניס אתיופי". אל טענותיו מצטרפת בחורה ערביה, שלטענתה לא הוכנסה למקום בשל מוצאה. בר הסליק: "טענות מופרכות"  
עמותת "ישראלים נגד גזענות" הושקה השבוע בחגיגיות בטקס בבית הנשיא, וכוללת כמה שמות מפתיעים כמו ליאור לוטן וישראל זיו. "ידיעות אחרונות" ששם תמונה מטעה של אתיופים בידיעה על עולים לא יהודים, והגדיר את המחאה "אנרכיה" בקיץ האחרון - שותף ליוזמה
קהילת יוצאי אתיופיה קרועה בשאלה האם המעבר של גדי יברקן לליכוד וה"סולחה" עם מירי רגב הם מניפולציה זולה, או צעד חכם לטובת הקהילה - שמי שמתנגד לו הוא בעצמו פטרוני וציני. אף אחד לא יודע איך יצביעו הפעם האנשים שלקחו מהליכוד שני מנדטים בסיבוב הקודם
שנה אחרי שנהרג מירי שוטר מדברים הוריו של יהודה ביאדגה על הילד שהיה, על הצבא שהפנה לו עורף, על ייסורי המצפון שמלווים אותם מאז שהזעיקו את השוטרים ועל התסכול מהמדינה. "אין משפט צדק", אומרת אמו ממאיי, "הממשלה מגנה על האנשים שלה. הלבנים, אני מתכוונת"

משלחת של נציגי ציבור יחד עם אביו של אברה מנגיסטו נפגשה אמש עם יו"ר הרשות הפלסטינית. אבו מאזן לא הסתיר את העובדה שאין לו השפעה ישירה על החמאס בעזה, אבל הדגיש שיש "דרכים אחרות" כדי להביא לשחרורו
המשטרה מעלה הילוך מול המחאות הממוקדות של יוצאי אתיופיה: יותר מעצרים שרירותיים, יותר שוטרים בהפגנות ויותר צווי הרחקה.במקביל, מפגינים שהגיעו לכנס של הליכוד אתמול ספגו אמירות גזעניות 
"נפגעי המחאות" בין אם בפתח תקווה או במגדל של השר אוחנה מסרבים להבין: הפגנות לא אמורות להיות נעימות. הן אמורות להפעיל לחץ איפה שכואב. וכן, לפעמים הכי כואב ליד לבית. תשאלו את השכנים של רבין בתקופת אוסלו
אחרי חסימות הכבישים מחאת יוצאי אתיופיה שינתה כיוון ומתמקדת בהפגנות קטנות, שקטות ועקביות מתחת לבתים המהודרים והמגדלים של מקבלי ההחלטות בעניינם. "הרעיון הוא להפעיל לחץ", הם אומרים. "למרר להם את החיים כדי שלא יפספסו את הדרישות שלנו"  

האם חיילים שנמצאים בסדיר מצטרפים בימים אלה למחאה של יוצאי אתיופיה ונפקדים מהצבא? מפגינים ששוחחו עם המקום אמרו שעזבו את הבסיס ואינם חוזרים. אשר סלמסה, שהפסיק לעשות מילואים: ״אם הדם שלנו טוב רק למלחמות, זה לא יימשך ככה״. דובר צה"ל: לא מוכרת לנו תופעה כזאת
יוצאי אתיופיה שמפגינים בשעה זו בירושלים, זועמים על החלטת בית המשפט, לשחרר ממעצר את השוטר היורה


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







